Cinta Jannah

Cinta Jannah ialah sebuah siri drama televisyen Malaysia 2014 arahan Azmi Hatta dibintangi oleh Aeril Zafrel, Nelydia Senrose, dan Fattah Amin. Siri ditayangkan di TV3 menerusi Slot Akasia mulai 14 September 2014 dan tamat pada 24 Oktober 2014 menggantikan Demi Dia.(Hiburan) Slot drama terbaru di Akasia ‘Cinta Jannah’ Galaksi Media (13 Ogos 2013). Dicapai pada 12 Februari 2014.

Siri ini boleh didapati melalui penstriman dalam talian di saluran YouTube rasmi TV3.

 Sinopsis 
Jannah (Nelydia Senrose) melarikan diri dari rumah setelah dipaksa oleh keluarganya untuk mengahwini Suffian sebagai isteri kedua. Bapanya, Abdullah ingin menebus balik tanah kebun yang digadai oleh adiknya, Razak kepada Suffian selepas kalah judi. Jannah dibenci oleh bapanya sendiri sebab beliau begitu inginkan anak lelaki untuk mendapatkan harta pusaka ibunya. Duit tersebut juga dapat digunakan untuk mengadakan kenduri nikah untuk anak sulungnya, Balqis (Reen Rahim).

Setibanya Jannah di Kuala Lumpur, Jannah menjadi keliru kerana tiada hala tuju. Tatkala memikirkan apa yang bakal dilakukan, ben tangannya telah diragut dan Jannah jatuh, terhentak kepalanya dan jatuh pengsan.

Secara kebetulan, Izaryl (Aeril Zafrel) lalu di situ lalu membantu Jannah yang pengsan. Pada masa yang sama, Izaryl berada dalam dilema kerana dia terpaksa mencari seorang isteri dalam masa 3 bulan bagi mengelakkan dirinya mengahwini Damia (Ramona Zam Zam), pilihan ibu Izaryl sendiri.

Dalam keterpaksaan, Izaryl membohongi Jannah dengan mengatakan bahawa dia telah memperkosa Jannah semasa dia pengsan. Justeru, mereka terpaksa berkahwin. Apabila mengetahui tentang perkahwinan itu, ibu Izaryl, Tengku Zareena (Dian P Ramlee), berasa amat marah. Tengku Zareena telah merancang untuk memisahkan mereka berdua dengan berpakat bersama Damia untuk menggoda Izaryl dalam harapan untuk menghancurkan rumahtangga Izaryl dan Jannah.

 Pelakon 

 Pelakon utama 
 Aeril Zafrel sebagai Izaryl
 Nelydia Senrose sebagai Jannah

 Pelakon pembantu 
 Ramona Zamzam sebagai Damia
 Reen Rahim sebagai Balqis
 Fattah Amin sebagai Hakim
 Shaharuddin Thamby sebagai Abdullah
 Ezany Nizariff sebagai Suffian
 Dian P. Ramlee sebagai Tengku Zareena
 Fadilah Mansor sebagai Sumaiyyah
 Kartina Aziz sebagai Bonda
 Rahim Jailani sebagai Dato’ Khalid
 Watie Sadali sebagai Tini
 Aleza Shadan sebagai Datin Marina
 Nizen Ayob sebagai Ustaz Talha
 Qazem Nor sebagai Razlan
 Balkisyh Semundur Khan sebagai Amina
 Mimi Lana sebagai Wanda

Muzik dan runut bunyi
 "Angin Syurga" - Misha Omar
 "Tidak Tidak" - Erry Putra

 Rujukan 

 Pautan luar 


Kategori:Rancangan TV3
Kategori:Siri drama televisyen Malaysia
Kategori:Drama Melayu 2013